અમદાવાદ તા.૧૩: ગુજરાત ટૂરિઝમ વિભાગ દ્વારા અમદાવાદમાં આયોજિત ઇન્ટરનેશનલ કાઇટ ફેસ્ટિવલમાં રાની મુખરજીએ બેટી બચાઓની પતંગ ઉડાવીને પોતાની દીકરીને યાદ કરી હતી અને પતંગ ચગાવવાની મજા માણી હતી. અમદાવાના સાબરમતી રિવરફ્રન્ટમાં યોજાઇ રહેલા આંતરરાષ્ટ્રીય પતંગ મહોત્સવમાં પતંગ ચગાવવા માટે ાવેલી રાની આકાશમાં ઊડતી બહુબધી અને અવનવી સ્ટાઇલની પતંગોને જોઇને હરખાઇ ગઇ હતી. રાનીએ મીડિયાને કહ્યું હતું કે 'હું વિચારૃં છું કે જો હું મારી દીકરીને સાથે લઇને આવી હોત તો તેને બહુ જ મજા આવી હોત. નેકસ્ટ ટાઇમ હું તેને લઇને આવીશ. મને અહીં 'બેટી બચાઓ'ના મેસેજવાળી પતંગ ચગાવવાનો મોકો મળ્યો એ ગમ્યું. અહીં કમાલનો માહોલ છે. અનબિલિવેબલ. મેં આવું કયાંય જોયું નથી. ગુજરાત ટૂરિઝમે અમેઝિંગ વર્ક કર્યુ.'